|  |  |
| --- | --- |
|  | |
| grb7 **REPUBLIKA HRVATSKA** | |
| PRIMORSKO-GORANSKA ŽUPANIJA | |

**Upravni odjel za zdravstvo**

KLASA: 112-03/18-01/9

URBROJ: 2170/1-06-02/2-18-3

Rijeka, 9. srpnja 2018.

Pročelnica Upravnog odjela za zdravstvo Primorsko-goranske županije, temeljem odredbe članka 19. i 29. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18), objavljuje

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU NA ODREĐENO VRIJEME**

**U UPRAVNI ODJEL ZA ZDRAVSTVO PRIMORSKO-GORANSKE ŽUPANIJE**

**na radno mjesto:**

**VIŠI STRUČNI SURADNIK / VIŠA STRUČNA SURADNICA ZA PROGRAME U ZDRAVSTVU:**

**OPIS POSLOVA:**

* Stručno obrađuje složenija pitanja koja se odnose na praćenje rada ustanova zdravstvene zaštite kojima je osnivač Županija i udruga u zdravstvu,
* Prati izvršenje proračuna u dijelu koji se odnosi na financiranje ustanova i udruga iz područja zdravstva, izrađuje naloge za isplatu i obavlja radnje potrebne za doznaku sredstava iz Proračuna Županije korisnicima,
* Izrađuje godišnja izvješća za potrebe nadležnog ministarstva i ostalih državnih tijela,
* Izrađuje izvješća i druge stručne materijale za praćenje i izvršenje programa iz područja zdravstva, te nacrte dokumenata za praćenje poslovanja udruga na području Županije,
* Prati i evidentira sve statusne promjene koncesionara iz područja zdravstvene zaštite na primarnoj razini zdravstvene djelatnosti, te kontrolira izvršavanje obveza iz koncesijskih ugovora,
* Obavlja administrativno-stručne poslove vezane uz provođenje programa mrtvozorenja i obdukcije na području Županije,
* Sudjeluje u pripremi natječaja za javne potrebe namijenjene udrugama zdravstva, pomaže u pripremi dokumentacije i apliciranju na raspisane natječaje, te sudjeluje u pripremanju projekata za predpristupne fondove EU,
* Surađuje sa predstavnicima udruga na području Županije, sa stručnim službama nadležnih ministarstava, te stručnim službama gradova i općina na području Županije vezano za poslove zdravstva,
* Prati zakone i propise iz područja zdravstvene zaštite, ustanova i udruga,
* Obavlja i ostale poslove koje mu povjeri pročelnik.

**PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije (''Službene novine Primorsko-goranske županije'' broj 36/10, 12/11 i 36/14).

Osnovnu plaću službenika na radnom mjestu viši stručni suradnik čini umnožak koeficijenata složenosti poslova radnog mjesta koji iznosi 2,20 i osnovice za obračun plaće, uvećan za 0,5 % za svaku navršenu godinu radnog staža.

Osnovica za obračun plaće službenika i namještenika u upravnim odjelima i službama Primorsko-goranske županije utvrđena je Odlukom Župana i iznosi 4.840,00 kuna bruto.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Prethodnu provjeru znanja i sposobnosti kandidata / kandidatkinja provodi Povjerenstvo za provedbu oglasa imenovano od strane pročelnice Upravnog odjela za zdravstvo Primorsko-goranske županije, putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete oglasa i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug Upravnog odjela za zdravstvo u koje se prima kandidat / kandidatkinja i poslova radnog mjesta na koje se prima.

Maksimalan broj bodova koje kandidati / kandidatkinje mogu ostvariti na pisanom testiranju je 10 bodova, a Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za zdravstvo Primorsko-goranske županije na adresi Rijeka, Slogin kula 2.

Pravni i drugi izvori za pripremanje kandidata / kandidatkinja za pisano testiranje jesu:

**Opći dio:**

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

**Posebni dio:**

- Zakon o zdravstvenoj zaštiti („Narodne novine“ broj 150/08, 155/09, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13, 159/13, 22/14 – Odluka USRH, 154/14, 70/16 i 131/17)

- Zakon o zaštiti prava pacijenata („Narodne novine“ broj 169/04 i 37/08)

* Zakon o financiranju jedinica lokalne i područne (regionalne) samouprave („Narodne novine“ bro1 127/17)
* Zakon o proračunu (''Narodne novine'' broj 87/08, 136/12 i 15/15)
* Pravilnik o proračunskom računovodstvu i računskom planu („Narodne novine“ broj 124/14, 115/15, 87/16 i 3/18)
* Statut Primorsko-goranske županije („Službene novine Primorsko-goranske županije“ broj 23/09, 9/13, 25/13 – pročišćeni tekst, 5/18 i 8/18-pročišćeni tekst)
* Odluka o izvršavanju proračuna Primorsko-goranske županije za 2018. godinu („Službene novine Primorsko-goranske županije“ broj 34/17 i 15/18)

**P r o č e l n i c a**

**v.r. Izv.prof.dr.sc. Đulija Malatestinić, dr.med.**